wickkiey/tamil-wikipedia-chunked huggingface dataset:
# கரூர் மாவட்டம்

## அரசியல்

### மக்களவைத் தொகுதிகள்

கரூர் மக்களவைத் தொகுதி மற்றும் பெரம்பலூர் மக்களவைத் தொகுதி என இரண்டு மக்களவைத் தொகுதிகள், கரூர் மாவட்டத்தின் பகுதிகளைக் கொண்டது.  
| 1 | கரூர் | ஜோதிமணி | இதேகா |
| --- | --- | --- | --- |
| 2 | பெரம்பலூர் | அருண் நேரு | திமுக |
# கரூர் மாவட்டம்

## எல்லைகள்

- வடக்கில் நாமக்கல் மாவட்டமும், கிழக்கில் திருச்சி மாவட்டமும், தெற்கில் திண்டுக்கல் மாவட்டமும், மேற்கில் திருப்பூர், வடமேற்கில் ஈரோடு மாவட்டமும், தென்கிழக்கில் இதர திருச்சி மாவட்டங்களும், வடகிழக்கில் இதர நாமக்கல் மாவட்டங்களும், தென்மேற்கில் இதர திண்டுக்கல் மாவட்டங்களும் கரூர் மாவட்ட எல்லைகளாகக் கொண்டுள்ளது.
# கரூர் மாவட்டம்

## போக்குவரத்து

### சாலை

கரூர் மாவட்டம், இந்தியாவின் மற்ற பகுதிகளுடன் நன்கு இணைக்கப்பட்டுள்ளது. சர்வதேச நெடுஞ்சாலை AH-43 ஆனது, இம்மாவட்டத்தின் வழியாக செல்கிறது. இம்மாவட்டத்தில் இரண்டு தேசிய நெடுஞ்சாலைகள் உள்ளன: தேசிய நெடுஞ்சாலை - 44 (காஷ்மீர் முதல் கன்னியாகுமரி வரை செல்லும் சாலை) ஸ்ரீநகர் - கன்னியாகுமரி மற்றும் தேசிய நெடுஞ்சாலை - 67 (நாகப்பட்டினம் - திருச்சி - கரூர் - கோயம்புத்தூர் - கூடலூர்), இது சென்னை, ஈரோடு, திருப்பூர், பொள்ளாச்சி, ஓசூர், தூத்துக்குடி, திண்டுக்கல், தேனி, ஒட்டன்சத்திரம், தாராபுரம், பழனி, தஞ்சை, காரைக்குடி, கும்பகோணம், கொச்சி மற்றும் பாண்டிச்சேரி போன்ற பிற முக்கிய நகரங்களுடன் இணைகிறது. கரூர் பெங்களூருவுடன் அனைத்து போக்குவரத்து வழிகளிலும் நன்கு இணைக்கப்பட்டுள்ளது, இது பெங்களூரிலிருந்து 290 கி.மீ தொலைவில் உள்ளது.
# கரூர் மாவட்டம்

## போக்குவரத்து

### தொடருந்து

கரூர் சந்திப்பு தொடருந்து நிலையம் (நிலையக் குறியீடு - KRR) ஆனது மாநிலத்தின் முக்கியமான தொடருந்து சந்திப்பாகும், இது இந்திய தொடருந்து நெட்வொர்க்குடன் இணைக்கப்பட்டுள்ளது. இந்த தொடருந்து நிலையமானது திருச்சிராப்பள்ளி மற்றும் திண்டுக்கல்லிருந்து வருகின்ற தொடருந்துகள் ஈரோடு மற்றும் ஜோலார்பேட்டை வழியாக சென்னைக்கு செல்லவும் மற்றும் சென்னையிலிருந்து அதே வழித்தடத்தில் திருச்சிராப்பள்ளி மற்றும் திண்டுக்கல் செல்கின்ற தொடருந்துகளுக்கு சந்திப்பாக அமைகின்றது. கரூர் வழியாக தினமும் 45-க்கும் மேற்பட்ட விரைவு மற்றும் பயணிகள் தொடருந்துகள் செல்கின்றது.
# கரூர் மாவட்டம்

## போக்குவரத்து

### வானூர்தி

திருச்சிராப்பள்ளி வானூர்தி நிலையம் (85 கி.மீ), கோயம்புத்தூர் வானூர்தி நிலையம் (130 கி.மீ) மற்றும் மதுரை வானூர்தி நிலையம் (135 கி.மீ) ஆகியவை அருகிலுள்ள வானூர்தி நிலையங்கள் ஆகும்.
# கரூர் மாவட்டம்

## பொருளாதாரம்

### வேளாண்மை

கரூர் மாவட்டம் காவிரி டெல்டா பகுதியின் ஒரு பகுதியாகும். மேலும் மாவட்டத்தில் நிலப்பரப்பின் பயன்பாடு 44.59% வரை உள்ளது. கரூர் மாவட்டத்தில் 4.76% நிலப்பரப்பு பயிரிடப்படாத நிலமாகவும், மீதமுள்ள 2.74% காடுகளாகவும் உள்ளது. இம்மாவட்டத்தில் கரிசல் மண் அதிகமாக காணப்படுகிறது. இது மொத்த மண்ணில் 35.51% ஆகும், அதைத் தொடர்ந்து செம்புரைக்கல் மண் 23.85% ஆகும். மீதமுள்ள 20.31% மணல், கடலோர மற்றும் வண்டல் மண் ஆகும்.  
முக்கிய பயிர்களாக நெல், வாழை, கரும்பு, வெற்றிலை, பருப்பு வகைகள் மற்றும் பருப்பு வகைகள், மரவள்ளிக்கிழங்கு, கோரா புல், நிலக்கடலை, எண்ணெய் வித்துக்கள், வெப்பமண்டல காய்கறிகள், சாமந்தி பூக்கள் மற்றும் மருத்துவ மூலிகைகள் ஆகியவை பயிரிடப்படுகிறது.
# கரூர் மாவட்டம்

## பொருளாதாரம்

### வீட்டு ஜவுளிகள்

கரூர் வீட்டு ஜவுளிகளுக்கு பிரபலமானது. மாவட்டத்தில் ஐந்து முக்கிய தயாரிப்பு குழுக்கள் உள்ளன: படுக்கை துணிகள், சமையலறை துணிகள், கழிப்பறை துணிகள், மேஜை துணிகள், சுவர் தொங்கும் துணிகள். 2016 ஆம் ஆண்டில் நேரடி மற்றும் மறைமுக ஏற்றுமதிகள் மூலம் கரூர் சுமார் ரூ.6000 கோடி அந்நிய செலாவணியை ஈட்டியது. நூற்பாலைகள், சாயமிடும் தொழிற்சாலைகள், நெசவு மற்றும் அதன் தொடர்புடைய தொழிற்சாலைகள் மூலம், கரூர் மற்றும் அதைச் சுற்றியுள்ள பகுதிகளில் சுமார் 450,000 மக்களை வேலைக்கு செல்கின்றனர்.
# கரூர் மாவட்டம்

## பொருளாதாரம்

### காகிதம்

உலக வங்கியின் கடன் உதவியுடன் தமிழ்நாடு அரசாங்கத்தால், புகளூரில், தமிழ்நாடு செய்தித்தாள் காகித ஆலை இயங்குகிறது. இந்த தமிழ்நாடு செய்தித்தாள் காகித நிறுவனம், உலகின் மிகப்பெரிய கரும்புச்சாறு அடிப்படையிலான காகித உற்பத்தி ஆலையாகவும், ஆசியாவின் 2வது பெரிய கரும்புச்சாறு அடிப்படையிலான காகித உற்பத்தி ஆலையாகவும் உள்ளது. இது 230,000 டன் அச்சிடுதல் மற்றும் எழுதுதல் காகிதத்தை உற்பத்தி செய்கிறது மற்றும் ஒவ்வொரு ஆண்டும் 1 மில்லியன் டன் கரும்புச்சாறு பயன்படுத்தப்படுகிறது, இது அதிக வேலைவாய்ப்புகளை வழங்குகிறது.
# கரூர் மாவட்டம்

## பொருளாதாரம்

### பேருந்து கட்டுமானம்

கரூர் பேருந்து கட்டுமானத் தொழிலுக்குப் புகழ்பெற்ற இடமாகும். தென்னிந்திய தனியார் பேருந்து அமைப்புகளில் கிட்டத்தட்ட 95% கரூரில் கட்டப்படுகின்றன. மொத்த வணிகம் ஆண்டுக்கு சுமார் ரூ.2750 கோடி என மதிப்பிடப்பட்டுள்ளது. மாவட்டத்தில் 200-க்கும் மேற்பட்ட கட்டுமான நிறுவனங்கள் உள்ளன, மேலும் அவர்கள் ஆண்டுக்கு 3500 பேருந்துகளை உருவாக்குகிறார்கள், இதில் கருநாடகா, தமிழ்நாடு போன்ற சில மாநிலங்களின் அரசு பேருந்துகளும் அடங்கும்.
# கரூர் மாவட்டம்

## பொருளாதாரம்

### வங்கிகள்

முன்னணி தனியார் வங்கிகளான கரூர் வைசியா வங்கி மற்றும் இலட்சுமி விலாசு வங்கி ஆகியவை கரூரில் தங்கள் தலைமையகத்தைக் கொண்டுள்ளன.
# கரூர் மாவட்டம்

## சுற்றுலா

கரூர் பல வரலாற்று சிறப்புமிக்க கோயில்களை கொண்டுள்ளது. இது போர்களமாக விளங்கியதால் பல்வேறு மன்னர்களின் வீரத்தை பறைசாற்றும் சிலைகளை காணமுடிகிறது. ஸ்ரீ கல்யாண பசுபதீஸ்வரர், ஸ்ரீ கரூர் மாரியம்மன் கோயில், வெண்ணை மலை ஸ்ரீ பாலதண்டாயுதபாணி கோயில், இலாலாபேட்டை ஸ்ரீ மகா காளியம்மன், ஸ்ரீ மாரியம்மன்,ஸ்ரீ மதுரைவீரன் கோவில், ஆத்தூர் சோழியம்மன் கோயில், மகாதானபுரம் மகாலக்ஷ்மி அம்மன் கோயில், கிருஷ்ணராயபுரம் திருக்கண்மல்லேஸ்வரர் கோயில், குளித்தலை கடம்பர் கோயில், ஐயர் மலை சிவன் கோயில், இலாலாபேட்டை ஐயப்பன் கோயில், தோகைமலை முருகன் கோயில், வியாக்கரபுரீஸ்வரர் கோயில், புகழிமலை அறுபடை முருகன் கோயில், மதுக்கரை செல்லாண்டியம்மன் கோயில், மண்மங்கலம் புது காளியம்மன் கோயில் மற்றும் பல கோயில்கள் இங்கு சிறந்த வழிபாட்டு தலங்களாக உள்ளன.
# கரூர் மாவட்டம்

## சுற்றுலா

### அருள்மிகு கல்யாண பசுபதீஸ்வரர் கோயில்

கரூர் நகரம் சங்க காலத்தில் சேரர்களின் தலைநகரமாகவும் புகழ் பெற்ற தொழில் மையமாகவும் விளங்கியது. குடிசைத் தொழில்களுக்கும் கைத்தறி நெசவுத் துணிகளுக்கும் புகழ்பெற்ற நகரமாக திகழும் இந்த நகரத்திற்கு பசுபதீஸ்வரர் கோயில் அடையாளச் சின்னமாக திகழ்கிறது. பசுபதீஸ்வரர் லிங்கம், பால் சுரக்கும் பசு மற்றும் இது போன்ற பல்வேறு சிற்பங்கள் இந்த கோவிலுக்கு மேலும் அழகு சேர்க்கின்றன.
# கரூர் மாவட்டம்

## சுற்றுலா

### அருள்மிகு மாரியம்மன் கோயில்

கரூர் மாவட்ட நகரப் பகுதியின் மையத்தில் அமைந்துள்ள இக்கோயில் மிகவும் புகழ்பெற்ற ஒன்றாகும் இங்கு அருள்மிகு மாரியம்மன் எழுந்தருளியுள்ளார். ஒவ்வொரு ஆண்டும் மே மாதத்தில் வைகாசி திருவிழா கம்பம் நடுதல் நிகழ்ச்சியுடன் துவங்கிறது, இதில் சாதி சமய வேறுபாடு இன்றி அனைத்து மக்களும் பங்கேற்பதுடன், வழிபாட்டிற்காக ஒவ்வொரு பக்தா்களும் அமராவதி ஆற்றிலிருந்து புனித நீரை எடுத்து வந்து இந்த மகத்தான நிகழ்வில் பங்கேற்கின்றனா்.
# கரூர் மாவட்டம்

## சுற்றுலா

### அருள்மிகு கல்யாண வெங்கட்ரமண சுவாமி கோயில்

தாந்தோணிமலை 5 கி.மீ. தொலைவில் உள்ளது. கரூா் மாவட்டத்தில் அமைந்துள்ள தான்தோன்றிமலையின் சிறுகுன்றில் அருள்மிகு கல்யாண வேங்கடரமணர் பெருமாள் எழுந்தருளியுள்ளார். இந்த கோயில் கரூா் மாவட்டத்தில் இருந்து 5 கி.மீ தொலைவில் அமைந்துள்ளது. இந்த கோயில் தென் திருப்பதி என்றும் எல்லோராலும் அழைக்கப்படுகிறது.
# கரூர் மாவட்டம்

## சுற்றுலா

### வெண்ணெய்மலை

கரூா் மாவட்டத்தில் அமைந்துள்ள வெண்ணெய்மலை கோயிலில் அருள்மிகு பாலசுப்பிரமணியர் எழுந்தருளியுள்ளார். இக்கோயில் கரூரிலிருந்து 5 கி.மீ தொலைவில் சேலம் செல்லும் சாலையில் அமைந்துள்ளது. இறை நேசர்களாகிய அருணகிரிநாதர் மற்றும் அவ்வையார் இக்கோயிலில் வீற்றிருக்கும் முருகப்பெருமானை போற்றி பாசுரங்கள் பல பாடியுள்ளனர்.
# கரூர் மாவட்டம்

## சுற்றுலா

### நெரூர்

நெருர் அருள்மிகு சதாசிவ பிரேமேந்திராள் திருக்கோயில் கரூரிலிருந்து 12 கி.மீ தொலைவில் அமைந்துள்ளது. இக்கோயில் கரூர் மாவட்டத்தில் மிகவும் புகழ்பெற்று விளங்குகிறது.
# கரூர் மாவட்டம்

## சுற்றுலா

### புகழிமலை

புகழிமலை கோயில் புகழூர் அருகில் உள்ள வேலாயுதம்பாளையத்தில் 17 கி.மீ, தொலைவில் அமைந்துள்ளது. இங்குள்ள சிறிய மலையின் மீது சுவாமி சுப்பிரமணியர் வீற்றிருக்கிறார். இங்கு அமைந்துள்ள சமணர்படுக்கை மற்றும் சிற்பங்கள் மிகவும் புகழ்பெற்றவையாகும். கரூர் மாவட்டத்தின் வட மேற்கு பகுதியில் காவிரி ஆற்றின் கரையில் அமைந்துள்ளது.
# கரூர் மாவட்டம்

## சுற்றுலா

### அய்யர்மலை

57 கி.மீ. தொலைவில், கரூர் மாவட்டத்தில் குளித்தலையிலிருந்து 8 கி.மீ. தொலைவில் அய்யர்மலை அமைந்துள்ளது. இத்திருக்கோயிலில் அருள்மிகு இரத்தினகிரீஸ்வரர் வீற்றிருக்கிறார். ஒவ்வொரு ஆண்டும் பிரம்மோட்சவம் திருவிழா 15 நாட்கள் நடைபெறுகிறது மற்றும் சித்திரை திருவிழா, தைப்பூசத் திருவிழா, கார்த்திகை திருவிழா, பங்குனி உத்திரம் திருவிழா மற்றும் தெப்பத்திருவிழா ஆகியவை பிரம்மாண்டமாக கொண்டாடப்படுகிறது. மேலும், குளித்தலை தாலுகாவின் மையப்பகுதியில் அருள்மிகு கடம்பவனேஸ்வரர் கோயில், 45 கி.மீ. தொலைவில் அமைந்துள்ளது. ஒவ்வொரு வருடமும் தை மாதத்தில் தைப்பூசத் திருவிழா மிகவும் பிரம்மாண்டமாக நடைபெறுகிறது.
# கரூர் மாவட்டம்

## சுற்றுலா

### திருமுக்கூடலூர்

15 கி.மீ தொலைவில், திருமுக்கூடலூரில் அமைந்துள்ள அருள்மிகு அகஸ்த்தீசுவரர் திருக்கோவில் இந்து அறநிலையங்கள் துறையின் கட்டுப்பாட்டில் உள்ளது. காவிரி, அமராவதி, மணிமுத்தாறு ஆகிய மூன்று ஆறுகள் சங்கமிக்கும் பகுதியே திருமுக்கூடலூர் ஆகும். சோழ வம்சத்தைச் சார்ந்த முதலாம் இராஜேந்திர சோழனால் இக்கோயில் கட்டப்பட்டதாகவும் அகத்திய முனிவர் இங்குள்ள சிவனை வழிபட்டதாகவும் கருதப்படுகிறது.
# கரூர் மாவட்டம்

## சுற்றுலா

### திருக்காம்புலியூர் செல்லாண்டியம்மன் திருக்கோயில்

கரூர் மாவட்டம் திருக்காம்புலியூர் கிராமத்தில், 23 கி.மீ தொலைவில், இத்திருக்கோயில் செல்லாண்டியம்மன் வீற்றிருக்கிறார். இந்தவூர் மக்களுக்கும் மற்றும் அதனை சுற்றியுள்ள இந்து மதத்தை பின்பற்றும் கிராம மக்களுக்கும் ஒரு முக்கிய வழிபாட்டுத்தலமாக விளங்குகிறது. இது கரூர் மாவட்டத்திலிருந்து 23 கி.மீ. தொலைவிலும் குளித்தலையிலிருந்து 21 கி.மீ. தொலைவிலும் காவிரி ஆற்றங்கரையில் அமைந்துள்ளது.
# கரூர் மாவட்டம்

## சுற்றுலா

### அரசு அருங்காட்சியகம்

அரசு அருங்காட்சியகம் கரூர் மாவட்டம் பழைய திண்டுக்கல் ரோட்டில் ஜவஹர் பஜாரில் அமைந்துள்ளது. இது மக்களின் பார்வைக்காக 2000 ஆண்டில் துவங்கப்பட்டு பயன்பாட்டில் உள்ளது. இங்கு வெண்கல சிலைகள், உலோக பொருட்கள், இசைக்கருவிகள், நாணயங்கள், பாறைகள் மற்றும் தாதுக்கள் உட்பட மாதிரிகள் பல உள்ளன. மேலும் படிமங்கள், தாவரவியல் மாதிரிகள், மெல்லுடலிகளின் ஓடுகள் மற்றும் பிற கடல் மாதிரிகள் ஆகியவை பார்வைக்காக வைக்கப்பட்டுள்ளன. அருங்காட்சியகத்தில் சிறந்த விரிவுரைகள், வழிகாட்டி சேவைகள் மற்றும் பிற நிகழ்வுகளும் கல்வி தொடர்பாக செயல்படுத்தப்படுகின்றன.
# கரூர் மாவட்டம்

## சுற்றுலா

### பொன்னணியார் அணை

கரூர் மாவட்டத்தில், 60 கி.மீ தொலைவில், கடவூர் மலைப்பகுதியில் உள்ள பூஞ்சோலை கிராமத்தின் அருகில் அமைந்துள்ள பொன்னணியார் அணைக்கட்டு சுற்றுலா தலமாகும். இந்த அணை செம்மலையின் அடிவாரத்தில் கட்டப்பட்டுள்ளது. இந்த அணையில் சேமித்து வைக்கப்படும் நீர் அங்குள்ள பாசன நிலங்களின் விவசாயத்திற்காக பயன்படுத்தப்படுகிறது. இந்த அணைப் பகுதி பொதுப்பணித்துறையால் பாதுகாக்கப்படுகிறது.
# கரூர் மாவட்டம்

## சுற்றுலா

### மாயனூர் கதவணை

கரூர் மாவட்டத்தில் அமைந்துள்ள மாயனூர் கதவணை சுற்றுலா பயணிகளைக் கவரும் ஒரு புகழ்பெற்ற சுற்றுலா தலமாக விளங்குகிறது. இது கரூர் மாவட்டத்திலிருந்து 23 கி.மீ. தொலைவிலும் குளித்தலையிலிருந்து 21 கி.மீ. தொலைவிலும் காவிரி ஆற்றங்கரையில் அமைந்துள்ளது.
# கரூர் மாவட்டம்

## சுற்றுலா

### அம்மா பூங்கா

கரூர் மாவட்டத்தில் அமைந்துள்ள திருக்காம்புலியூர் கிராமத்தில் அமைந்துள்ள அம்மா பூங்கா சுற்றுலா பயணிகளை கவரும் ஒரு சுற்றுலா தலமாக விளங்குகிறது. இது கரூர் மாவட்டத்திலிருந்து 23 கி.மீ. தொலைவிலும் குளித்தலையிலிருந்து 21 கி.மீ. தொலைவிலும் காவிரி ஆற்றிற்கு அருகில் அமைந்துள்ளது.
# கரூர் மாவட்டம்

## ஆடிப்பெருக்கு விழா

ஒவ்வோர் ஆண்டும் தமிழ் மாதமான ஆடி மாதம், 18 ஆம் திகதி அன்று, காவிரி மற்றும் அமராவதி நதிக் கரையோரங்களில், குடும்பப் பெண்கள், சுமங்கலிப் பெண்கள், புதிதாக திருமணமான பெண்கள், திருமணமாகாத கன்னிப் பெண்கள், தங்கள் குடும்பங்களுடன் சென்று பூசைகள் செய்து, தங்களின் குடும்ப நலனுக்காக காவிரி மற்றும் அமராவதி நதிகளை வணங்குவர். பூசைக்காக, மலர் மாலை, பச்சரிசி, ஊதுபத்தி, சாம்பிராணி, மஞ்சள், குங்குமம், தேங்காய், வெற்றிலை பாக்கு, பழங்கள், வெல்லம், மஞ்சள் கயிறு, கற்பூரம், விபூதி, சந்தனம், நாணயங்கள், நறுமணப் பூக்கள், தேன், பச்சரிசி மாவு, பன்னீர், வாழை இலை போன்றவற்றைக் கொண்டு சென்று, காவிரித்தாய்க்குப் படைத்து பண்டிகையாகக் கொண்டாடுவது வழக்கம். நதிக்கரைகளில், சர்க்கரைப் பொங்கல் மற்றும் வெண்பொங்கல் தயார் செய்து, படையல் செய்து இறையருள் பெற வேண்டுகின்றனர்.
# மதுரை மாவட்டம்

**மீனாட்சியம்மன் கோவில்**  
| - | மதுரை மாவட்டம்:அமைந்துள்ள இடம் |  |
| --- | --- | --- |
| **நாடு** |  |  |
| **மாநிலம்** | தமிழ்நாடு |  |
| **தலைநகரம்** | மதுரை |  |
| **பகுதி** | தென் மாவட்டம் |  |
| **ஆட்சியர்** | மா. சௌ. சங்கீதா,
இ.ஆ.ப. |  |
| '''காவல்துறைக்
கண்காணிப்பாளர்''' | - |  |
| **மாநகராட்சி** | 1 |  |
| **நகராட்சிகள்** | 3 |  |
| **வருவாய் கோட்டங்கள்** | 4 |  |
| **வட்டங்கள்** | 11 |  |
| **பேரூராட்சிகள்** | 9 |  |
| **ஊராட்சி ஒன்றியங்கள்** | 13 |  |
| **ஊராட்சிகள்** | 420 |  |
| **வருவாய் கிராமங்கள்** | 655 |  |
| **சட்டமன்றத் தொகுதிகள்** | 10 |  |
| **மக்களவைத் தொகுதிகள்** | 1 |  |
| **பரப்பளவு** | 3,710 ச.கி.மீ |  |
| **மக்கள் தொகை** | 30,38,252 (2011) |  |
| '''அலுவல்
மொழி(கள்)''' | தமிழ் |  |
| **நேர வலயம்** | இசீநே
(ஒசநே+5:30) |  |
| **அஞ்சல் குறியீடு** | 625 xxx |  |
| '''தொலைபேசிக்
குறியீடு''' | 0452 |  |
| **வாகனப் பதிவு** | TN-58, TN-59, TN-64 |  |
| **பாலின விகிதம்** | ஆண் 50.5% ♂/ பெண் 49.5% ♀ |  |
| **கல்வியறிவு** | 81.5% |  |
| **இணையதளம்** | madurai | } |
**மதுரை மாவட்டம்** (*Madurai district*) என்பது இந்திய மாநிலமான தமிழ்நாட்டின் 38 மாவட்டங்களில் ஒன்றாகும். இதன் நிர்வாகத் தலைமையிடம் மதுரை ஆகும். தற்போதைய திண்டுக்கல், தேனி, சிவகங்கை, இராமநாதபுரம் மற்றும் விருதுநகர் மாவட்டத்தின் சில பகுதிகளையும் இருந்தது அதனால் இந்த மாவட்டங்கள் முன்பு மதுரை மாவட்டத்தில் ஒரு பகுதியாக இருந்தன.
# மதுரை மாவட்டம்

## வரலாறு

ஆங்கிலேயர் ஆட்சிக்காலத்தில் மதராசு மாகாணத்தில் இருந்த சில மாவட்டங்களில் மதுரை மாவட்டமும் ஒன்று. இது தற்போது மதுரையை சுற்றியுள்ள திண்டுக்கல், தேனி, சிவகங்கை, இராமநாதபுரம் மற்றும் விருதுநகர் மாவட்டத்தின் சில பகுதிகளையும் இருந்தது அதனால் இந்த மதுரை மாவட்டங்களை உள்ளடக்கியதாக இருந்தது. இந்திய விடுதலைக்குப் பிறகு நிர்வாக வசதிக்காக இது பல்வேறு மாவட்டங்களாகப் பிரிக்கப்பட்டது. திண்டுக்கல் மாவட்டம் 1985 ஆம் ஆண்டு செப்டம்பர் மாதம் மதுரையில் இருந்து பிரிக்கப்பட்டு தனி மாவட்டமாக உருவாக்கப்பட்டது.
# மதுரை மாவட்டம்

## மாவட்ட வருவாய் நிர்வாகம்

மதுரை மாவட்டம் 4 வருவாய் கோட்டங்களாகவும், 11 வருவாய் வட்டங்களாகவும், 51 உள்வட்டங்களாகவும், 665 வருவாய் கிராமங்களாகவும் பிரித்து நிர்வகிக்கப்படுகிறது.
# மதுரை மாவட்டம்

## மாவட்ட வருவாய் நிர்வாகம்

### வருவாய்க் கோட்டங்கள்

மதுரை மாவட்டம் 4 வருவாய்க் கோட்டங்களாகப் பிரிக்கப்பட்டுள்ளது. அவையாவன;
1. மதுரை
1. மேலூர்
1. திருமங்கலம்
1. உசிலம்பட்டி
# மதுரை மாவட்டம்

## மாவட்ட வருவாய் நிர்வாகம்

### வருவாய் வட்டங்கள்

இம்மாவட்டம் 11 வட்டங்களாகப் பிரிக்கப்பட்டுள்ளது. அவையாவன:
1. மதுரை வடக்கு
1. மதுரை தெற்கு
1. மதுரை கிழக்கு
1. மதுரை மேற்கு
1. திருப்பரங்குன்றம்
1. திருமங்கலம்
1. பேரையூர்
1. உசிலம்பட்டி
1. வாடிப்பட்டி
1. மேலூர்
1. கள்ளிக்குடி
# மதுரை மாவட்டம்

## மக்கள்தொகை

இம்மாவட்டத்தில் 2011ஆம் ஆண்டு கணக்கெடுப்பின்படி மொத்த மக்கள் தொகை 30,41,038 பேர் ஆவர். இதில் 15,28,308 பேர் ஆண்களும் 15,12,730 பேர் பெண்களுமாக உள்ளனர்.  
| மொத்தம் | ஆண்கள் | பெண்கள் |  |
| --- | --- | --- | --- |
| மக்கள் தொகை | 30,41,038 | 15,28,308 | 15,12,730 |
| கல்வியறிவு | 82 | 86.55 | 76.74 |
| 0-6 வயதுடைய குழந்தைகள் | 2,87,101 | 1,48,050 | 1,39,051 |
| மாவட்டத்தில் மக்கள் அடர்த்தி சதுர கிலோமீட்டருக்கு | 823 | } |  |  
2011 ஆம் ஆண்டின் மதவாரியான கணக்கெடுப்பின் படி இந்துக்கள் அதிக எண்ணிக்கையில் உள்ளனர். மொத்த மக்கள்தொகையில் இந்துக்கள் 27,60,502 (90.86%) ஆக இருக்கின்றனர். அதையடுத்து இஸ்லாமியர்கள் 1,68,881 (5.56%), கிறித்தவர்கள் 97,711 (3.22%), மதம் குறிப்பிடாதோர் 8,602 (0.28%), சமணர்கள் 1,532 (0.05%), சீக்கியர்கள் 520, புத்த மதத்தினர் 199, மற்றவர்கள் 305 என்ற எண்ணிக்கையில் இருக்கின்றனர்.
# மதுரை மாவட்டம்

## உள்ளாட்சி & ஊராட்சி அமைப்புகள்

இம்மாவட்டம் மதுரை மாநகராட்சி தவிர, 3 நகராட்சிகள், 9 பேரூராட்சிகள், 13 ஊராட்சி ஒன்றியங்கள், 420 கிராம ஊராட்சிகள் என உள்ளாட்சி மற்றும் ஊரக அமைப்புகள் உள்ளன.
| # மதுரை | # திருமங்கலம்
# வாடிபட்டி | } |

| --- | --- | --- | --- | --- |
# வாடிபட்டி | } |

## அரசியல்

மதுரை மாவட்டத்தில் ஒரு மக்களவைத் தொகுதியும்,
1. மதுரை மக்களவைத் தொகுதி  
பத்து சட்டமன்றத் தொகுதிகளும் (கீழ்க்குறிப்பிட்டவாறு) உள்ளன:  
1. மேலூர்
1. மதுரை கிழக்கு
1. சோழவந்தான்
1. மதுரை வடக்கு
1. மதுரை தெற்கு
1. மதுரை மத்தி
1. மதுரை மேற்கு
1. திருப்பரங்குன்றம்
1. திருமங்கலம்
1. உசிலம்பட்டி
# வாடிபட்டி | } |

## வரைபடம்

கீழ்க்காணும் மதுரை மாவட்டம் வரைபடத்தில் சில முக்கிய ஊர்கள் குறிப்பிடப்பட்டுள்ளன.
# வாடிபட்டி | } |

## சுற்றுலா மற்றும் வழிபாட்டுத் தலங்கள்

மதுரை மற்றும் அதனைச் சுற்றி மாவட்டத்தின் பிறபகுதிகளில் உள்ள சுற்றுலா, வழிபாட்டுத் தலங்கள் மற்றும் ஈர்ப்புகள்:
# வாடிபட்டி | } |

## சுற்றுலா மற்றும் வழிபாட்டுத் தலங்கள்

### வழிபாட்டுத் தலங்கள்

1. மீனாட்சியம்மன் கோயில்
1. ஆதிசொக்கநாதர் கோயில்
1. தென்திருவாலவாய் கோயில்
1. இம்மையிலும் நன்மை தருவார் கோயில்
1. செல்லத்தம்மன், கண்ணகி கோயில்
1. பேச்சி அம்மன் கோயில்
1. கூடல் அழகர் கோயில்
1. மதனகோபால சுவாமி கோயில்
1. திருப்பரங்குன்றம் முருகன் கோவில்
1. பரங்கிநாதர் கோயில்
1. அழகர் கோயில்
1. பழமுதிர்சோலை
1. வண்டியூர் மாரியம்மன் திருக்கோயில்
1. முக்தீஸ்வரர் கோயில்
1. திருவாப்புடையார் கோயில்
1. பாண்டி கோயில்
1. திருமோகூர் காளமேகப் பெருமாள் கோயில்
1. திருவாதவூர் திருமறைநாதர் கோயில்
1. நரசிங்கம் யோகநரசிங்கப் பெருமாள் கோயில்
1. சுந்தரமகாலிங்கம் மலைக்கோயில்
1. சிக்கந்தர் தர்கா
1. கோரிப்பாளையம் தர்கா
# வாடிபட்டி | } |

## சுற்றுலா மற்றும் வழிபாட்டுத் தலங்கள்

### சுற்றுலாத் தலங்கள்

1. குட்லாடம்பட்டி நீர்வீழ்ச்சி
1. திருமலை நாயக்கர் அரண்மனை
1. ஆயிரங்கால் மண்டபம்
1. புதுமண்டபம்
1. மாரியம்மன் தெப்பக்குளம்
1. பத்து கல்தூண்கள்
1. அழகர் மலை
1. யானைமலை
1. சமணர் மலை
1. மாங்குளம் கல்வெட்டுகள்
1. உலகத் தமிழ்ச் சங்க வளாகம்
1. அரிட்டாபட்டி பல்லுயிர் சூழலியல் பாரம்பரியத் தளம்
# வாடிபட்டி | } |

## சுற்றுலா மற்றும் வழிபாட்டுத் தலங்கள்

### அருங்காட்சியகங்கள்

1. காந்தி நினைவு அருங்காட்சியகம்
1. சங்கத் தமிழ் காட்சிக் கூடம்
1. அரசு அருங்காட்சியகம் (காந்தி நினைவு அருங்காட்சியகம்) வளாகம்
# வாடிபட்டி | } |

## கல்வி மற்றும் ஆய்வு நிலையங்கள்

1. மதுரை காமராசர் பல்கலைக்கழகம்
1. மதுரை மருத்துவக் கல்லூரி
1. மதுரை சட்டக் கல்லூரி
1. தியாகராசர் பொறியியல் கல்லூரி
1. மதுரைக் கல்லூரி
1. அமெரிக்கன் கல்லூரி
1. சௌராஷ்டிரா கல்லூரி
1. பாத்திமா கல்லூரி
1. லேடி டோக் கல்லூரி
1. தியாகராசர் கலைக்கல்லூரி, மதுரை
1. சௌராட்டிர மேல்நிலைப் பள்ளி, மதுரை
1. தமிழ்நாடு பல்தொழில்நுட்பக் கல்லூரி
1. தமிழ்நாடு இசையியல் கல்லூரி
1. உலகத் தமிழ்ச் சங்கம்
1. மதுரைத் தமிழ்ச் சங்கம்
# வாடிபட்டி | } |

## போக்குவரத்து

### வானூர்தி நிலையம்

மதுரை பன்னாட்டு வானூர்தி நிலையத்திலிருந்து துபாய், கொழும்பு வெளிநாட்டு நகரங்களுக்கும், மற்றும் சென்னை, பெங்களூரு, ஹைதராபாத், மும்பய் போன்ற இந்திய நகரங்களுக்கு நேரடி வானூர்திகள் உண்டு.
# வாடிபட்டி | } |

## போக்குவரத்து

### தொடருந்து

மதுரை சந்திப்பு தொடருந்து நிலையத்திலிருந்து இந்தியாவின் முக்கிய நகரங்களை தொடருந்துகள் இருப்புப்பாதை வழியாக மதுரையை இணைக்கிறது.
# வாடிபட்டி | } |

## போக்குவரத்து

### தொடருந்து

#### பேருந்து நிலையங்கள்

1. எம். ஜி. ஆர். ஒருங்கிணைந்த பேருந்து நிலையம் (மாட்டுத்தாவணி)
1. பெரியார் பேருந்து நிலையம்.
1. அண்ணா பேருந்து நிலையம். (மாவட்ட ஆட்சியர் அலுவலகம்)
1. ஆரப்பாளையம் பேருந்து நிலையம்.
# வாடிபட்டி | } |

## போக்குவரத்து

### சாலைகள்

தே நெடுஞ்சாலைகளும் மாநில நெடுஞ்சாலைகளும் நாட்டின் அனைத்து நகரங்கள் சாலைகள் வழியாக மதுரையை இணைக்கிறது.
# வாடிபட்டி | } |

## மாவட்ட ஆட்சியர்கள்

| வ.எண் | நாள் முதல் | நாள் வரை | பெயர் | குறிப்பு |
| --- | --- | --- | --- | --- |
| 00 | 1972 | ஆர். ஏ. சீத்தாராமதாஸ் |  |  |
| 00 | 1985 | இரா. வரதராஜூலு |  |  |
| 00 | ஆதிசேஷையா |  |  |  |
| 00 | ஐயர் |  |  |  |
| 00 | 2004 சூன் 2 | டாக்டர் பி. சந்திரமோகன் |  |  |
| 00 | 2004 சூன் 2 | பி. சீதாராமன் |  |  |
| 00 | 2009 மே 27 | ? | என். மதிவாணன் |  |
| 00 | 2010 ஏப்ரல் 18 | தினேசு பொன்ராசு ஆலிவர் | பொறுப்பு (மாவட்ட வருவாய் அலுவலர்) |  |
| 00 | 2010 ஏப்ரல் 18 |  |  |  |
| 00 | 2011 மார்ச்சு 22 | 2012 மே 23 | உ. சகாயம் |  |
| 00 | 2012 மே 28 | 2013 சூன் 28 | அன்சுல் மிசுரா |  |
| 00 | 2013 சூலை 7 | 2016 சனவரி 21 | இல. சுப்பிரமணியன் |  |
| 00 | 2016 சனவரி 22 | கே. வீரராகவராவ் |  |  |
| 00 | 2018 ஆகஸ்ட் 24 | 2019 ஏப்ரல் 28 | எஸ்.நடராசன் |  |
| 211 | 2019 ஏப்ரல் 28 | மாவட்ட வருவாய் அலுவலர் (பொறுப்பு) |  |  |
| 214 | 2019 அக்டோபர் 14 | 2020 அக்டோபர் 30 | டி.ஜி.வினய் |  |
| 215 | 2020 அக்டோபர் 30 | த. அன்பழகன் | } |  |
# வாடிபட்டி | } |

## இதையும் காண்க

- மதுரை மாவட்டம் (சென்னை மாகாணம்)
# நாமக்கல் மாவட்டம்

**நாமக்கல் மாவட்டம்** (*Namakkal district*) என்பது இந்திய மாநிலமான தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் நாமக்கல் ஆகும். 1997-ஆம் ஆண்டு சனவரி 1 அன்று சேலம் மாவட்டத்தில் இருந்து, நாமக்கல் மாவட்டம் பிரிக்கப்பட்டு புதிதாக உருவாக்கப்பட்டது. கோழிப் பண்ணைகள் மற்றும் கல்வி நிலையங்களுக்கு புகழ்பெற்ற மாவட்டம் ஆகும்.
# நாமக்கல் மாவட்டம்

## எல்லைகள்

இதன் மேற்கில் ஈரோடு மாவட்டமும், தெற்கில் கரூர் மாவட்டமும், கிழக்கில் திருச்சிராப்பள்ளி மாவட்டமும், வடக்கில் சேலம் மாவட்டமும் உள்ளன. காவிரி ஆறானது ஈரோடு மற்றும் கரூர் மாவட்டங்களை நாமக்கல் மாவட்டத்திலிருந்து பிரிக்கும் எல்லையாக உள்ளது.
# நாமக்கல் மாவட்டம்

## வரலாறு

சங்க காலத்தில் வேட்டுவ மாமன்னர் வல்வில்ஓரி கொல்லிமலையை தலைமையிடமாகக் கொண்டு ஆட்சி செய்த பகுதியாகும். இவரது ஆட்சிக் காலத்தில் கட்டப்பட்ட கோவில்கள் இன்னும் வழிபாட்டு நிலையில் உள்ளன. பல நாடுகளை தலைமை இடமாகக் கொண்டு ஆட்சி செய்த கடையெழு மன்னர் ஆவர். கொங்கு நாட்டின் சிம்ம சொப்பனமாக விளங்கிய பகுதி இதுவாகும். பிறகு, தகடூர் அதியமான்களின் ஆட்சிப் பகுதியிலும் பின்னர் கொங்கு சோழர், கங்கர், நாயக்கர், திப்புசுல்தான் முதலியோரின் ஆளுகையின் கீழ் இருந்தது. பாளையங்களாக இருந்தபோது சேந்தமங்கலத்தை தலைமையிடமாகக் கொண்டு, ராமச்சந்திர நாயக்கர் ஆட்சி செய்து வந்துள்ளார் தற்போது உள்ள நாமக்கல் கோட்டையை இவர் கட்டினார் எனக் கருதுகின்றனர். தூசூர் நாடு, வாழவந்தி நாடு, இராசிபுர நாடு, கீழ் பூந்துறை நாடு, ஏழூர் நாடு, பருத்திப்பள்ளி நாடு, கீழ்க்கரை அரைய நாடு, விமலை நாடு ஆகியன கொங்கு நாட்டின் பகுதிகளாக இருந்தன. நாமக்கல் சேலம் மாவட்டத்தின் ஒரு பகுதியாக விளங்கியதால் இரண்டிற்கும் ஒரு வரலாறுதான் உண்டு. சேர, சோழ, பாண்டியர்களிடம் ஹோய்சாளர்கள் 14-ஆம் நூற்றாண்டின் ஆட்சியை உருவாக்கினார்கள். அதனைத் தொடர்ந்து விஜயநகர பேரரசு 1565-ஆம் ஆண்டும் மதுரை நாயக்கர்கள் 1623-ஆம் ஆண்டும் ஆட்சிக்கு வந்தனர். அதன் பிறகு சுல்தான்களாலும் மைசூர் மகாராஜாவாலும் 1750களில் கையகப்படுத்தப்பட்டது. இந்த சமயத்தில் ஹைதர் அலி இந்த பகுதிக்காக ஆங்கிலேயர்களுடன் சண்டையிட்டது குறிப்பிடத்தக்கது. பின்னர் இது 1768ஆம் ஆண்டு ஆங்கிலேயர்கள் வசம் வந்தது.
# நாமக்கல் மாவட்டம்

## மக்கள்தொகை பரம்பல்

3,420 சதுர கிலோ மீட்டர் பரப்பளவு கொண்ட நாமக்கல் மாவட்டத்தின் 2011ம் ஆண்டின் மக்கள்தொகை கணக்கெடுப்பின் படி மொத்த மக்கள்தொகை 1,726,601 ஆகும். அதில் ஆண்கள் 869,280 ஆகவும்; பெண்கள் 857,321 ஆகவும் உள்ளனர். கடந்த பத்தாண்டுகளில் மக்கள்தொகை வளர்ச்சி 15.61% ஆக உயர்ந்துள்ளது. பாலின விகிதம் ஆயிரம் ஆண்களுக்கு, 986 பெண்கள் வீதம் உள்ளனர். மக்கள்தொகை அடர்த்தி ஒரு சதுர கிலோ மீட்டரில் 505 நபர்கள் வீதம் உள்ளனர். மாவட்ட சராசரி எழுத்தறிவு 74.63% ஆகவுள்ளது. ஆறு வயதிற்குட்பட்ட குழந்தைகள் 150,699 ஆகவுள்ளனர். நகர்புறங்களில் 40.32% மக்களும்; கிராமப்புறங்களில் 59.68% மக்களும் வாழ்கின்றனர்.  
இம்மாவட்ட மக்கள்தொகையில் இந்துக்கள் 1,673,652 (96.93%) ஆகவும், கிறித்தவர்கள் 16,909 (0.98%) ஆகவும், இசுலாமியர்கள் 32,483 (1.88%) ஆகவும், மற்றவர்கள் 0.20% ஆகவும் உள்ளனர்.
# நாமக்கல் மாவட்டம்

## மக்கள்தொகை பரம்பல்

### புகழ்பெற்றவர்கள்

1. வல்வில் ஓரி
1. நாமக்கல் கவிஞர் இராமலிங்கம் பிள்ளை
# நாமக்கல் மாவட்டம்

## மாவட்ட நிர்வாகம்

இம்மாவட்டம் நாமக்கல் மற்றும் திருச்செங்கோடு என இரண்டு வருவாய் கோட்டங்களும், 8 வருவாய் வட்டங்களும், 391 வருவாய் கிராமங்களும், 5 நகராட்சிகளும், 19 பேரூராட்சிகளும், 19 ஊராட்சி ஒன்றியங்களும், 322 கிராம ஊராட்சிகளும் கொண்டது.
# நாமக்கல் மாவட்டம்

## மாவட்ட நிர்வாகம்

### வருவாய் வட்டங்கள்

நாமக்கல் மாவட்டத்தில் நாமக்கல் வட்டம், திருச்செங்கோடு வட்டம், இராசிபுரம் வட்டம், சேந்தமங்கலம் வட்டம், குமாரபாளையம் வட்டம், பரமத்தி-வேலூர் வட்டம், கொல்லிமலை வட்டம் மற்றும் மோகனூர் வட்டம் என 8 வட்டங்களும், 322 வருவாய் கிராமங்களும் உள்ளது.
# நாமக்கல் மாவட்டம்

## உள்ளாட்சி நிர்வாகம்

இம்மாவட்டத்தில் 5 நகராட்சிகளும், 19 பேரூராட்சிகளும் உள்ளது.
# நாமக்கல் மாவட்டம்

## உள்ளாட்சி நிர்வாகம்

### நகராட்சிகள்

1. நாமக்கல்
1. திருச்செங்கோடு
1. இராசிபுரம்
1. பள்ளிபாளையம்
1. குமாரபாளையம்  
பள்ளிபாளையம் & குமாரபாளையம் நகராட்சிகள் இரண்டும் குமாரபாளையம் வட்டத்தில் உள்ளது.
# நாமக்கல் மாவட்டம்

## உள்ளாட்சி நிர்வாகம்

### பேரூராட்சிகள்

1. பொத்தனூர்
1. படைவீடு
1. எருமைப்பட்டி
1. காளப்பநாயக்கன்பட்டி
1. ஆலம்பாளையம்
1. வெங்கரை
1. மோகனூர்
1. நாமகிரிப்பேட்டை
1. பாண்டமங்கலம்
1. பட்டிணம்
1. மல்லசமுத்திரம்
1. சேந்தமங்கலம்
1. பிள்ளாநல்லூர்
1. வெண்ணந்தூர்
1. இரா.புதுப்பட்டி
1. சீராப்பள்ளி
1. வேலூர்(நாமக்கல்)
1. பரமத்தி
1. அத்தனூர்
# நாமக்கல் மாவட்டம்

## ஊராட்சி நிர்வாகம்

இம்மாவட்டத்தில் 15 ஊராட்சி ஒன்றியங்களும் 322 கிராம ஊராட்சிகளும் உள்ளது.
# நாமக்கல் மாவட்டம்

## ஊராட்சி நிர்வாகம்

### ஊராட்சி ஒன்றியங்கள்

1. நாமக்கல் ஊராட்சி ஒன்றியம்
1. திருச்செங்கோடு ஊராட்சி ஒன்றியம்
1. இராசிபுரம் ஊராட்சி ஒன்றியம்
1. மோகனூர் ஊராட்சி ஒன்றியம்
1. பரமத்தி ஊராட்சி ஒன்றியம்
1. எலச்சிபாளையம் ஊராட்சி ஒன்றியம்
1. கபிலர்மலை ஊராட்சி ஒன்றியம்
1. மல்லசமுத்திரம் ஊராட்சி ஒன்றியம்
1. நாமகிரிப்பேட்டை ஊராட்சி ஒன்றியம்
1. பள்ளிபாளையம் ஊராட்சி ஒன்றியம்
1. புதுசத்திரம் ஊராட்சி ஒன்றியம்
1. சேந்தமங்கலம் ஊராட்சி ஒன்றியம்
1. வென்னாந்தூர் ஊராட்சிஒன்றியம்
1. எருமைப்பட்டி ஊராட்சி ஒன்றியம்
1. கொல்லிமலை ஊராட்சி ஒன்றியம்
# நாமக்கல் மாவட்டம்

## சட்டமன்றம் மற்றும் நாடாளுமன்றத் தொகுதிகள்

நாமக்கல் மாவட்டத்தில் 6 சட்டமன்றத் தொகுதிகளும், ஒரு மக்களவைத் தொகுதியும் உள்ளது.  
தொகுதி மறுசீரமைப்பு நடவடிக்கையால் கபிலர்மலை சட்டமன்ற தொகுதி நீக்கப்பட்டுள்ளது, அது போலவே திருச்செங்கோடு, இராசிபுரம் (தனி) ஆகிய நாடாளுமன்ற தொகுதிகளும் நீக்கப்பட்டுள்ளன. 15 வது (2009 மே) மக்களவையிலிருந்து இதன் படியே தேர்தல் நடைபெறுகிறது.
# நாமக்கல் மாவட்டம்

## சட்டமன்றம் மற்றும் நாடாளுமன்றத் தொகுதிகள்

### சட்டமன்ற தொகுதிகள்

1. இராசிபுரம்
1. சேந்தமங்கலம்
1. நாமக்கல்
1. பரமத்தி-வேலூர்
1. திருச்செங்கோடு
1. குமாரபாளையம்
# நாமக்கல் மாவட்டம்

## சட்டமன்றம் மற்றும் நாடாளுமன்றத் தொகுதிகள்

### மக்களவை தொகுதி

- நாமக்கல் மக்களவைத் தொகுதி
# நாமக்கல் மாவட்டம்

## பொருளாதாரம்

நாமக்கல் மாவட்டம் சரக்கு போக்குவரத்து துறையிலும் கோழி வளர்ப்பிலும் முதன்மையான இடத்தை பிடித்துள்ளது.  
- நாமக்கல் சுமையுந்து வண்டிகளின் உடலக அமைப்பைக் கட்டுவதில் இந்தியா முழுவதிலும் புகழ் பெற்றது. சுமையுந்து தொடர்பான பட்டறை என்னும் தொழில் கூடங்கள் ஏராளமாக உள்ளன. தமிழ்நாடு லாரி உரிமையாளர்கள் சங்கம் இங்கு உள்ளது.
- நாமக்கல் மாவட்டத்தில் 1500க்கும் மேற்பட்ட கோழிப்பண்ணைகள் உள்ளன. இவற்றின் மூலம் தினமும் 3 1/2 கோடி முட்டைகள் கிடைக்கின்றன. மொத்த உற்பத்தியில் 40 விழுக்காடு கேரளா மாநிலதிற்கும் ஏற்றுமதி செய்யப்படுகிறது. இவற்றில் தினமும் 25,00,000 முட்டைகள் லய்பிரியா, பகுரைன், ஆப்கானித்தான், ஓமான் ஆகிய நாடுகளுக்கு ஏற்றுமதி செய்யப்படுகிறது.
- திருச்செங்கோடு ஆழ்துளைக் கிணறு (BoreWell) தோண்டும் வண்டிகளுக்கு பெயர் பெற்றது.
- குமாரபாளையம் & திருச்செங்கோடு விசைத்தறி & கைத்தறி தொழிலுக்கு பெயர் பெற்றது.
- பள்ளிபாளையத்தில் சேசாயி காகித ஆலை உள்ளது.
- மோகனூரில் கூட்டுறவு சர்க்கரை ஆலை உள்ளது.
- இராசிபுரம் பகுதி சவ்வரிசி ஆலைகளுக்கு பெயர் பெற்றது.
- பேளுக்குறிச்சி சந்தையானது கொல்லி மலையிலிருந்து வரும் மிளகு, மல்லி, சீரகம் போன்ற மளிகைப்பொருட்களுக்கு பெயர் பெற்றது. தமிழகம் முழுவதும் இருந்து வணிகர்கள் இங்கு வருவார்கள்.
- பள்ளிபாளையம் தமிழ்நாட்டின் முக்கிய விசைத்தறி மையங்களுள் ஒன்று.
# நாமக்கல் மாவட்டம்

## கோயில்கள்

- நாமக்கல் ஆஞ்சநேயர் கோயில்
- நாமக்கல் நரசிம்மர் திருக்கோயில்
- திருச்செங்கோடு அர்த்தநாரீசுவரர் கோயில்
- நைனாமலை வரதராஜ பெருமாள் கோயில்
- வையப்பமலை பாலசுப்பிரமணியசுவாமி திருக்கோயில்
# நாமக்கல் மாவட்டம்

## போக்குவரத்து

### தேசிய நெடுஞ்சாலைகள்

கன்னியாகுமரியை வாரணாசியுடன் இணைக்கும் தேசிய நெடுஞ்சாலை 7 நாமக்கல் மாவட்டத்தின் வழியாக செல்கிறது. இது புதுசத்திரம்,வேலூர், பரமத்தி, நாமக்கல், இராசிபுரம் ஆகிய நகரங்களை இணைக்கிறது. தேசிய நெடுஞ்சாலை 47 குமாரபாளையம் நகரின் ஊடாக செல்கிறது. சேலத்தை ஈரோட்டுடன் இணைக்கும் இரும்புப்பாதை நாமக்கல் மாவட்டத்தின் வழியாக சென்றாலும்
# நாமக்கல் மாவட்டம்

## போக்குவரத்து

### இருப்புப்பாதை திட்டம்

நாமக்கல் வழியாக சேலத்தில் இருந்து கரூருக்கு அகலப் பாதை அமைக்கும் திட்டம் 1996-97 ல் ஒப்புதல் பெற்று நிறைவடைந்துள்ளது. மல்லூர், இராசிபுரம், புதுச்சத்திரம், நாமக்கல், லத்துவாடி, மோகனூர், வாங்கல் வழியாக புதிய சேலம் - கரூர் இருப்புப்பாதை திட்டம் செல்கிறது. காலையிலும் மாலையிலும் இத்தடத்தில் சேலம்-கரூர், கரூர்-சேலம் பயணிகள் தொடருந்துகள் இயக்கப்படுகின்றன.
# நாமக்கல் மாவட்டம்

## போக்குவரத்து

### மாநில நெடுஞ்சாலைகள்

1. மாநில நெடுஞ்சாலை 94 - நாமக்கல்லையும் திருச்செங்கோட்டையும் இணைக்கிறது.
1. மாநில நெடுஞ்சாலை 95 - மோகனூரை நாமக்கல் சேந்தமங்கலம் வழியாக இராசிபுரத்துடன் இணைக்கிறது.
1. மாநில நெடுஞ்சாலை 25 - நாமக்கல்லையும் திருச்சிராப்பள்ளியையும் இணைக்கிறது
1. மாநில நெடுஞ்சாலை 79 - ஈரோட்டையும் ஆத்தூரையும் **திருச்செங்கோடு இராசிபுரம் நாமகிரிபேட்டை** வழியாக இணைக்கிறது.
1. மாநில நெடுஞ்சாலை 161 -நாமக்கல்லையும் திருச்சிராப்பள்ளி மாவட்டத்திலுள்ள கண்ணனூரையும் வரகூர், பவித்திரம், தாத்தங்கையார் பேட்டை வழியாக இணைக்கிறது.
# நாமக்கல் மாவட்டம்

## சுற்றுலா

- கொல்லி மலை
# பெரம்பலூர் மாவட்டம்

**பெரம்பலூர் மாவட்டம்** என்பது இந்திய மாநிலமான தமிழ்நாட்டின் 38 மாவட்டங்களில் ஒன்றாகும். பெரம்பலூர் மாவட்டம், 1995-ஆம் ஆண்டு ஜனவரி மாதம் 1-ஆம் தேதி திருச்சிராப்பள்ளி மாவட்டத்திலிருந்து பிரிக்கப்பட்டது. இம்மாவட்டத்தின் தலைநகரம் பெரம்பலூர் நகரம் ஆகும். இம்மாவட்டம் 322 சதுர கி.மீ. பரப்பளவுடையது. இம்மாவட்டத்தில் பல சிறப்பு மிக்க தகவல்கள் உள்ளன.ரஞ்சன்குடி புராதான வரலாற்று சின்னமாக கோட்டை உள்ளது. ரஞ்சன்குடி கம்பள நெசவு. கலைநயம் மிக்க தேர் சேலை தயாரிப்பு, அரும்பாவூர் மரசிற்பங்கள் தயாரிப்பு போன்றவை குறிப்பிட தக்கது. மாவட்டத்தை இரண்டாக பிரித்து, தமிழகத்தின் 31-ஆவது மாவட்டமாக அரியலூர் மாவட்டம், நவம்பர் 23, 2007-இல் நிறுவப்பட்டது. இம்மாவட்டத்தில் மிகவும் பிரசித்தி பெற்ற கலியுக வரதராஜ பெருமாள் கோவில் உள்ளது. மேலும் சிமெண்ட் உற்பத்தியில் நிறைய தொழிற்சாலைகள் உள்ளன. பெரம்பலூர் மாவட்டம் முந்தைய திருச்சிராப்பள்ளி மாவட்டத்தில் ஒரு பகுதியாக இருந்தது.
# பெரம்பலூர் மாவட்டம்

## அமைவிடம்

இம்மாவட்டம் வடக்கில் கடலூர் மாவட்டம், தெற்கில் திருச்சிராப்பள்ளி மாவட்டம், கிழக்கில் அரியலூர் மாவட்டம், வடமேற்கில் கள்ளக்குறிச்சி மாவட்டம், தென்மேற்கில் இதர திருச்சிராப்பள்ளி மாவட்டம் எல்லைகளாகக் கொண்டது. பெரம்பலூர் மாவட்டம் சென்னைக்கு தெற்கே 267 கி.மீ தொலைவில் தமிழ் நாட்டின் மையப்பகுதியில் அமைந்துள்ளது. இது 10.54’ மற்றும் 11.30’ டிகிரி வடக்கு அட்சரேகை மற்றும் 78.54’ மற்றும் 79.30’ டிகிரி கிழக்கு அட்சரேகைக்கு இடையே 1757 சதுர கி.மீ பரப்பளவில் அமைந்துள்ளது. இது கடலோரப் பகுதி இல்லாத நிலப்பகுதி மட்டுமே உள்ள மாவட்டம் ஆகும்.
# பெரம்பலூர் மாவட்டம்

## தோற்றம்

பெரம்பலூர் நகரம் மற்றும் இந்த நகரத்தின வட பகுதிகள் சுதந்திரத்திற்கு முன் தென் ஆற்காடு மாவட்டத்தோடு இருந்தது, பின்னர் திருச்சி மாவட்டத்தோடு சேர்க்கப்பட்டது.  
ஒருங்கிணைந்த திருச்சிராப்பள்ளி  
மாவட்டம் தமிழ் நாட்டு அரசாணை எண் Ms. No. 913 வருவாய் (Y3) துறை நாள் 30.09.1995-இன்படி மூன்று மாவட்டங்களாகப் பிரிக்கப்பட்டது. ஒருங்கிணைந்த திருச்சிராப்பள்ளி மாவட்டத்திலிருந்து மேற்கண்ட அரசாணைப்படி புதிய பெரம்பலூர் மாவட்டம், பெரம்பலூரைத் தலைநகரமாக கொண்டு உருவானது. அரசாணை எண் Ms. No. 656, வருவாய்த்துறை, நாள் 29.12.2000 மற்றும் அரசாணை எண் Ms. No. 657, அரசாணை நாள் 29.12.2000-இன்படி பெரம்பலூர் மாவட்டம் பெரம்பலூரைத் தலைநகரமாகக் கொண்ட பெரம்பலூர் மாவட்டம் மற்றும் அரியலூரைத் தலைநகரமாகக் கொண்ட அரியலூர் மாவட்டம் என இரண்டு மாவட்டங்களாக பிரிக்கப்பட்டது.  
பின்னர் அரசாணை எண் Ms. No. 167 வருவாய்த்துறை நாள் 19.04.2002 மற்றும் அரசாணை எண் Ms. No. 168 வருவாய்த்துறை நாள் 19.04.2002-இன்படி மேற்குறிப்பிட்ட இரண்டு மாவட்டங்களையும் ஒன்றிணைத்து பெரம்பலூரைத் தலைநகரமாகக் கொண்ட பெரம்பலூர் மாவட்டம் அமைக்க அரசு உத்தரவு பிறப்பித்தது. இந்த அரசாணையின் படி ஒருங்கிணைந்த பெரம்பலூர் மாவட்டம் 19.04.2002 அன்று உருவானது. பின்னர், தமிழ் நாடு அரசாணை எண் Ms. No. 683 வருவாய்த்துறை நாள் 19.11.2007-இன்படி பெரம்பலூர் மாவட்டம் மறுசீரமைக்கப்பட்டு பெரம்பலூர் மற்றும் அரியலூர் ஆகிய இரண்டு மாவட்டங்களாகப் பிரிக்கப்பட்டு பெரம்பலூரைத் தலைநகரமாகக் கொண்டு பெரம்பலூர் மாவட்டமும் அரியலூரைத் தலைநகரமாகக் கொண்டு அரியலூர் மாவட்டமும் அமைக்க தமிழ்நாடு அரசு உத்தரவு பிறப்பித்தது.
# பெரம்பலூர் மாவட்டம்

## மக்கட் தொகை

1,756 சதுர கிலோ மீட்டர் பரப்பளவு கொண்ட பெரம்பலூர் மாவட்டத்தின் 2011 ஆம் ஆண்டின் மக்கள் தொகை கணக்கெடுப்பின் படி மொத்த மக்கள் தொகை 5,65,223 ஆகும். அதில் ஆண்கள் 282,157 மற்றும் பெண்கள் 283,066 ஆகவும் உள்ளனர். ஆறு வயதிற்குட்பட்டோர் 10.54% ஆக உள்ளனர். சராசரி எழுத்தறிவு 74.32% ஆக உள்ளது. அதில் ஆண்களின் எழுத்தறிவு 82.87% ஆகவும், பெண்களின் எழுத்தறிவு 65.90% ஆகவும் உள்ளது. பாலின விகிதம் 1000 ஆண்களுக்கு, 1003 பெண்கள் வீதம் உள்ளனர். தாழ்த்தப்பட்ட மக்கள் 33.27% ஆக உள்ளனர். மொத்த மக்கள் தொகையில் இந்துக்கள் 5,21,658 (92.29%) ஆகவும்; இசுலாமியர்கள் 32,702 (5.79 %) ஆகவும்; கிறித்தவர்கள் 10,301 (1.82 %) ஆகவும்; மற்றவர்கள் 0.10% ஆகவும் உள்ளனர். இந்த மாவட்டத்தின் மக்கள் தொகை அடர்த்தி, சற்றேறக்குறைய ஒரு சதுர கிலோ மீட்டருக்கு, 321 ஆகும்.
# பெரம்பலூர் மாவட்டம்

## உலோக மற்றும் கனிம வளம்

இம்மாவட்ட மிகவும் கனிம செழிப்பானது. செலஸ்டி, சுண்ணாம்பு கல், கங்க்கர் மற்றும் பாஸ்பேட் முடிச்சுகள் மாவட்டத்தில் பல்வேறு இடங்களில் காணப்படுகிறது. குன்னம் மற்றும் வேப்பந்தட்டை போன்ற பகுதிகளில் செங்கற்கள் அதிகம் தயாரிக்கப்படுகிறது.
# பெரம்பலூர் மாவட்டம்

## முதன்மை தொழிலகம்

- ஜவஹர்லால் நேரு பெரம்பலூர் சர்க்கரை ஆலை - எறையூர்
- பீனிக்ஸ் கோத்தாரி காலணி பூங்கா - எறையூர்
- மெட்ராசு இரப்பர் பேக்டரி, நாரணமங்கலம்.
- தனலெட்சுமி சீனிவாசன் சர்க்கரை ஆலை - உடும்பியம்.
# பெரம்பலூர் மாவட்டம்

## விவசாயம்

உழவுத் தொழிலே பெரம்பலுார் மாவட்டத்தின் முக்கிய தொழிலாகும். பெரம்பலுார் மாவட்டத்தின் மொத்த நிலப்பரப்பு 1,75,739 ஹெக்டா். இதில் சாகுபடி செய்யப்படும் பரப்பளவு 93,581 எக்டேர் ஆகும். இந்த மாவட்டத்தின் ஆண்டு சராசரி மழையளவு 861 மி.மீட்டா். இம்மாவட்டத்தின் முக்கிய பயிர்கள் பருத்தி கரும்பு மற்றும் மக்காச்சோளம் ஆகும். தமிழகத்திலேயே பருத்தி மற்றும் மக்காச்சோளம் அதிகளவில் பயிரிடப்படும் மாவட்டமாக பெரம்பலுார் மாவட்டம் திகழ்கிறது. மாவட்டத்தில் சாகுபடி செய்யப்படும் பரப்பில் 80 சதவீத அளவிற்கு மானாவாரி விவசாயம் நடைபெறுகிறது. மானாவாரி மாவட்டமாக இருந்தாலும் உணவு தானிய உற்பத்தியில் பெரம்பலுார் மாவட்டத்தில் சராசரியாக ஆண்டிற்கு 4.0 லட்சம் மெட்ரிக் டன் உணவு தானிய உற்பத்தி செய்யப்படுகிறது. சாகுபடிக்கு காவிரி ஆறு மிகவும் இன்றியமையாதது ஆகும். இங்கு முக்கிய பயிர்களான நெல், கடலை, கரும்பு, கம்பு மற்றும் முந்ரி அதிகமாக பயிர் செய்யப்படுகிறது. தற்போது 27% சோளத்தையும் 50% சின்ன வெங்காயத்தையும்உற்பத்தி செய்கிறது. **கிருஷி கர்மன் விருது**: பெரம்பலுார் மாவட்டம், வேப்பந்தட்டை தாலுக்கா, அகரம் கிராமத்தைச் சேர்ந்த திருமதி. பூங்கோதை என்பவர் 2013-14-ஆம் ஆண்டு தமிழ்நாட்டிலேயே மக்காசோளத்தில் அதிக அளவு மகசூல் எடுத்ததற்காக, பாரத பிரதம மந்திரி மாண்புமிகு நரேந்திர மோடி அவா்களிடமிருந்து கிருஷி கா்மான் விருது பெற்றார். தேசிய உணவு பாதுகாப்பு இயக்கம், தேசிய வேளாண் வளா்ச்சி திட்டம், விதை கிராம திட்டம், தேசிய எண்ணெய்வித்து மற்றும் எண்ணெய்பனை இயக்கம், தேசிய நீடித்த நிலையான வேளாண்மை இயக்கம், நீடித்த நிலையான மானாவாரி இயக்கம், கூட்டு பண்ணைய திட்டம், நிரந்தர பயண திட்டம், நுண்ணீா் பாசன திட்டம், பயிர் காப்பீட்டு திட்டம் என்பன, இம்மாவட்டத்தில் செயல்படுத்தப்படும் திட்டங்கள் ஆகும்.
# பெரம்பலூர் மாவட்டம்

## கால்நடை

கோழிப்பண்ணை அபிவிருத்தி திட்டம், ஊரகப் புறக்கடை கோழி வளர்ப்புத்திட்டம், கால்நடை காப்பீடு திட்டம், விலையில்லா வெள்ளாடுகள் வழங்கும் திட்டம் ஆகிய திட்டங்கள் செயற்படுத்தப்படுகின்றன. இதில் ஊரகப் புறக்கடை கோழி வளர்ப்புத்திட்டம் மக்களிடையே வரவேற்பை பெற்றதாகக் கருத்து நிலவுகிறது. இத்திட்டத்தின் படி, வறுமை கோட்டிற்கு கீழ் உள்ள தாழ்த்தப்பட்ட மற்றும் பிற வகுப்பை சார்ந்த பெண்கள் பயனாளியாக இடம்பெற தகுதி உடையவர்கள் ஆவார்கள். இத்திட்டம் பெண்களுக்கு மட்டுமே வழங்கபடுகிறது. மேலும் ஆதரவற்ற விதவைகள், கணவரால் கைவிடப்பட்டவர்கள், மாற்றுதிரனாளிகள், முதிர்கன்னிகள், திருநங்கைகள் ஆகியோருக்கு முன்னுரிமை வழங்கபடுகிறது. ஒரு பயனாளிக்கு நான்கு வார வயதுள்ள, 20 தடுப்பூசி இட்ட, நாட்டுரக கோழிக்குஞ்சுகள் தீவனதட்டுகள் மற்றும் இரவு தங்கும் கூண்டும் 100 சதவிகித மானியத்துடன் வழங்கப்படும். இதனைப் பெற தேவையான ஆவணங்களாக ஆதார் அட்டை, குடும்ப அட்டை, வங்கி கணக்கு எண், புகைப்படம் தேவையானவையாக உள்ளன.
# பெரம்பலூர் மாவட்டம்

## அரசியல்

இம்மாவட்டப் பகுதிகள் பெரம்பலூர் (சட்டமன்றத் தொகுதி)(தனி) மற்றும் குன்னம் (சட்டமன்றத் தொகுதி) என இரண்டு சட்டமன்றத் தொகுதிகளும், பெரம்பலூர் மக்களவைத் தொகுதியும் உள்ளன.
# பெரம்பலூர் மாவட்டம்

## மாவட்ட வருவாய் நிர்வாகம்

இம்மாவட்டம் 1 வருவாய் கோட்டம், 4 வருவாய் வட்டங்கள், 11 உள் வட்டங்கள் மற்றும் 152 வருவாய் கிராமங்கள் கொண்டது.
# பெரம்பலூர் மாவட்டம்

## மாவட்ட வருவாய் நிர்வாகம்

### வருவாய் வட்டங்கள்

- பெரம்பலூர் வட்டம்
- ஆலத்தூர் வட்டம்
- குன்னம் வட்டம்
- வேப்பந்தட்டை வட்டம்
# பெரம்பலூர் மாவட்டம்

## மாவட்ட வருவாய் நிர்வாகம்

### உள் வட்டங்கள்

- வடக்கலூர்
- கீழபுலியூர்
- வரகூர்
- பெரம்பலூர
- குரும்பலூர்
- வெங்கலம்
- பசும்பலூர்
- வாலிகண்டபுரம்
- செட்டிகுளம்
- கொளக்காநத்தம்
- கூத்தூர்
# பெரம்பலூர் மாவட்டம்

## உள்ளாட்சி மற்றும் ஊரக வளர்ச்சி நிர்வாகம்

இம்மாவட்டம் ஒரு நகராட்சியும், 4 பேரூராட்சிகளும், 4 ஊராட்சி ஒன்றியகளும், 121 கிராம ஊராட்சிகளும் கொண்டுள்ளது.
# பெரம்பலூர் மாவட்டம்

## உள்ளாட்சி மற்றும் ஊரக வளர்ச்சி நிர்வாகம்

### நகராட்சிகள்

- பெரம்பலூர்
# பெரம்பலூர் மாவட்டம்

## உள்ளாட்சி மற்றும் ஊரக வளர்ச்சி நிர்வாகம்

### பேரூராட்சிகள்

- அரும்பாவூர்
- இலப்பைகுடிக்காடு
- குரும்பலூர்
- பூலாம்பாடி
# பெரம்பலூர் மாவட்டம்

## உள்ளாட்சி மற்றும் ஊரக வளர்ச்சி நிர்வாகம்

### ஊராட்சி ஒன்றியங்கள்

- ஆலத்தூர் ஊராட்சி ஒன்றியம்
- பெரம்பலூர்
- வேப்பந்தட்டை
- வேப்பூர்
# பெரம்பலூர் மாவட்டம்

## மாவட்ட காவல்

பெரம்பலூர் மாவட்ட காவல் என்பது தமிழ்நாடு காவல் துறையின் பெரம்பலூர் மாவட்டக் காவல் பிரிவு ஆகும். இது பெரம்பலூர் மாவட்டம் முழுமையிலும் தன் செயல் எல்லையைக் கொண்டுள்ளது. பின்வரும் காவல்நிலையங்களைக் கொண்டு செயல்பட்டுவருகின்றது.  
- குன்னம்
- அரும்பாவூர்
- கை.களத்தூர்
- பெரம்பலூர்
- மங்கல மேடு
- பாடாலூர்
- மருவத்தூர்
- வி. களத்தூர்
# பெரம்பலூர் மாவட்டம்

## இலங்கை அகதிகள் முகாம்

இலங்கை அகதிகள் முகாம் துறைமங்களத்தில் உள்ளது. இம்முகாமில் 70 குடும்பமும் மொத்தம் 280 பேரும் இங்கு தங்கி உள்ளனர். இம்மாவட்டத்தில், அரசு தலைமை மருத்துவமனையும் ஒன்று பெரம்பலூரிலும், தாலூக்கா மருத்துவமனைகள் வேப்பந்தட்டை ஒன்று, மற்றொன்று கிருஷ்ணபுரத்திலும் உள்ளது.
# பெரம்பலூர் மாவட்டம்

## கல்வி நிலையங்கள்

பெரம்பலூர் மாவட்டத்தில் 2017 புள்ளிவிபர கணக்கீட்டின்படி கலை அறிவியல் கல்லூரிகள் 5, பொறியியல் கல்லூரிகள் 8, மருத்துவ கல்லூரிகள் 1, ஆசிரியர் பயிற்சி கல்லூரிகள் 20, செவிலியர் பயிற்சி கல்லூரிகள், மருந்தியல் கல்லூரிகள், பாலிடெக்னிக் கல்லூரிகள் 7, வேளாண்மைக் கல்லூரிகள் 1,கல்வியியல் கல்லூரிகள், தொழில் பயிற்சி நிறுவனங்கள் 3 மற்றும் தொடக்க பள்ளிகள் 209, நடுநிலைப்பள்ளிகள் 57, உயர் நிலைப்பள்ளிகள் 49, மேல்நிலைப்பள்ளிகள் 40 CBSE மற்றும் சிறப்பு பள்ளிகள் உட்பட இருக்கின்றன.
# பெரம்பலூர் மாவட்டம்

## பெரம்பலூர் மாவட்டத்திலுள்ள சுற்றுலா தளங்கள்

- சாத்தனூர் கல்மரம்
- இரஞ்சன்குடிகோட்டை
- விசுவக்குடி நீர்த்தேக்கம்
- கொட்டரை தடுப்பணை
- வாலிகண்டபுரம் வாலீசுவரர் கோயில்
- சிறுவாச்சூர் மதுரகாளியம்மன் திருக்கோவில்
- செட்டிக்குளம் பாலதண்டாயுதபாணி திருக்கோவில்  
ரஞ்சன்குடி கோட்டை பெரம்பலூர் மாவட்டத்தில் அமைந்துள்ள வரலாற்று சிறப்பு மிக்க ஒரு அழகிய சிறிய கோட்டையாகும். கி.பி 17ஆம் நூற்றாண்டில் கர்னாடக ஆற்காடு நவாப் வழி வந்த ஜாகிர்தார் என்பவரால் கட்டப்பட்டது. தற்பொது இந்தியத் தொல்லியல் ஆய்வகத்தின் பராமரிப்பில் உள்ளது. கி.பி 1751 ஆம் ஆண்டு ஆங்கிலேயருக்கும்(தோஸ்த் அலி கான் உதவியுடன்) பிரஞ்சு படையினருக்கும் (சந்தா சாகிப் உதவியுடன்) இடையே நடைபெற்ற வாலிகொண்டா போர் நடைபெற்ற இடம் ஆகும்.  
- துறைமங்கலம் பெரிய ஏரி
- பெரம்பலூர் பெரிய ஏரி
- துறைமங்கலம் சித்தேரி
- வெண்பாவூர் ஏரி
- வடக்கலூர் ஏரி
- கீரவாடி ஏரி
- லாடபுரம் பெரிய ஏரி
- காருகுடி பெரிய ஏரி
- குரும்பலூர் ஏரி
- லாடபுரம் பெரிய ஏரி
- ஆய்க்குடி பெரிய ஏரி
- எசனை பெரிய ஏரி
- அரும்பாவூர் பெரிய ஏரி, சிறிய ஏரி
- பூலாம்பாடி 3 ஏரிகள்
- பெரியம்மா பாளையம் ஏரி
- வெங்கனூர் ஏரி
- இலப்பைகுடிக்காடு ஏரி
# பெரம்பலூர் மாவட்டம்

## மாவட்டத்திலுள்ள ஆறுகள்

- மருதையாறு
- கல்லாறு
- சுவேதா ஆறு
- கோனேரி ஆறு
- வெள்ளாறு (வடக்கு)
- சின்னாறு - பெரம்பலூர் மாவட்டம்
- ஆனைவாரி ஓடை
# பெரம்பலூர் மாவட்டம்

## மாவட்டத்திலுள்ள அருவிகள்

- மயிலூற்று அருவி
- ஆனைக்கட்டி அருவி
- கோரையாறு அருவி
- வெண்புறா அருவி
- எட்டெருமை அருவி
- மங்களம் அருவி
- அத்தி அருவி
# பெரம்பலூர் மாவட்டம்

## மாவட்டத்திலுள்ள அணைகள்

- சின்னாறு அணை - பெரம்பலூர் மாவட்டம்
- விசுவக்குடி அணை
- கொட்டரை தடுப்பணை
- கீழக்குடிக்காடு தடுப்பணை
# இராமநாதபுரம் மாவட்டம்

**பாம்பன் பாலம், தனுஷ்கோடி அரிச்சல்முனை, இராமநாதசுவாமி திருக்கோயில், திருப்புல்லாணி கோயில் உட்புறம்**  
| - | இராமநாதபுரம் மாவட்டம்:அமைந்துள்ள இடம் |  |
| --- | --- | --- |
| **ஆள்கூறுகள்:** |  |  |
| **நாடு** |  |  |
| **மாநிலம்** | தமிழ்நாடு |  |
| **தலைநகரம்** | இராமநாதபுரம் |  |
| **பகுதி** | தென் மாவட்டம் |  |
| **ஆட்சியர்** | திரு. சிம்ரன்ஜீத் சிங்
காலோன், இ. ஆ. ப |  |
| '''காவல்துறைக்
கண்காணிப்பாளர்''' | திரு. ஜி. சந்தீஷ் ,
இ. கா. ப. |  |
| **நகராட்சிகள்** | 4 |  |
| **வருவாய் கோட்டங்கள்** | 2 |  |
| **வட்டங்கள்** | 9 |  |
| **உள்வட்டங்கள்** | 38 |  |
| **பேரூராட்சிகள்** | 7 |  |
| **ஊராட்சி ஒன்றியங்கள்** | 11 |  |
| **ஊராட்சிகள்** | 429 |  |
| **வருவாய் கிராமங்கள்** | 400 |  |
| **சட்டமன்றத் தொகுதிகள்** | 4 |  |
| **மக்களவைத் தொகுதிகள்** | 1 |  |
| **பரப்பளவு** | **மொத்தம்**: 4068.31 ச. கி. மீ
**நகர்புறம்**: 19.09 ச. கி. மீ
**ஊரகம்**: 4016.86 ச. கி. மீ
**வனம்**: 32.36 ச. கி. மீ |  |
| **மக்கள் தொகை** (2011) | **மொத்தம்**: 13,53,445
**ஆண்கள்**: 6,82,658
**பெண்கள்**: 6,70,787 |  |
| '''அலுவல்
மொழி(கள்)''' | தமிழ் |  |
| **நேர வலயம்** | இசீநே
(ஒசநே+5:30) |  |
| **அஞ்சல் குறியீடு** | 623 xxx |  |
| '''தொலைபேசிக்
குறியீடு''' | 04567 |  |
| **வாகனப் பதிவு** | TN-65 |  |
| **இணையதளம்** | ramanathapuram | } |  
**இராமநாதபுரம் மாவட்டம்** (*Ramanathapuram district*) என்பது இந்திய மாநிலமான தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் இராமநாதபுரம் ஆகும். இது தென் தமிழகத்தில் அமைந்துள்ள ஒரு கடற்கரை மாவட்டம் ஆகும். 4068.31 சதுர கிலோமீட்டர் பரப்பளவுள்ள மாவட்டத்தின் கிழக்கே பாக் நீரிணையும், வடக்கில் சிவகங்கை மாவட்டமும், வடகிழக்கில் புதுக்கோட்டை மாவட்டமும், தெற்கில் மன்னார் வளைகுடாவும், மேற்கில் மதுரை மாவட்டமும் தென்மேற்கில் தூத்துக்குடி மாவட்டமும் அமைந்துள்ளன. இந்து மக்களால் புனிதத்தலமாக கருதப்படும் இராமேஸ்வரம், இந்த மாவட்டத்தில் அமைந்துள்ளது.
# இராமநாதபுரம் மாவட்டம்

## வரலாறு

1910ஆம் ஆண்டில், மதுரை மற்றும் திருநெல்வேலி மாவட்டங்களில் இருந்து சில பகுதிகளை பிரித்து இணைத்ததால் இராமநாதபுரம் மாவட்டம் உருவாக்கப்பட்டது. திரு. ஜெ. எப். பிரையன்ட், ஐ.சி.எஸ் முதல் மாவட்ட ஆட்சியராக இருந்தார். ஆங்கிலேயர் ஆட்சிக்காலத்தில் இந்த மாவட்டம் இராம்நாட் (Ramnad) என அழைக்கப்பட்டது. இந்தப்பெயர் சுதந்திரத்திற்குப்பிறகும் தொடர்ந்தது. பின்னர் தமிழ் மரபிற்கு ஏற்ப இராமநாதபுரம் என பெயர் மாற்றம் செய்யப்பட்டது. இராமநாதபுரம், முகவை மாவட்டம் என்றும் அழைக்கப்படுகிறது. வைகை ஆறு, பாக்கு நீரிணையில் தன் பயணத்தை முடிப்பதால் இவ்வாறு அழைக்கப்படுகிறது. மார்ச் 15, 1985 ஆம் ஆண்டு, இராமநாதபுரம் மூன்று பகுதிகளாகப் பிரிக்கப்பட்டது:  
1. திருப்பத்தூர், காரைக்குடி, தேவகோட்டை, சிவகங்கை, மானாமதுரை மற்றும் இளையான்குடி வட்டங்கள் கொண்ட சிவகங்கை மாவட்டம்.
1. திருவில்லிபுத்தூர், விருதுநகர், திருச்சுழி, அருப்புக்கோட்டை, சாத்தூர் மற்றும் இராஜபாளையம் வட்டங்கள் உள்ளடக்கிய விருதுநகர் மாவட்டம்.
1. திருவாடானை, பரமக்குடி, கமுதி, முதுகுளத்தூர், இராமநாதபுரம், ராமேஸ்வரம் வட்டங்கள் கொண்ட இராமநாதபுரம் மாவட்டம்.  
2018இல் இராஜசிங்கமங்கலம் என்ற புதிய தாலுகா உருவாக்கப்பட்டது. 2019இன் நிலவரப்படி, இராமநாதபுரம் மாவட்டமானது கடலாடி, கீழக்கரை மற்றும் இராஜசிங்கமங்கலம் ஆகிய மூன்று வட்டங்களையும் சேர்த்து மொத்தம் ஒன்பது வட்டங்கள் கொண்டது.
# இராமநாதபுரம் மாவட்டம்

## மாவட்ட வருவாய் நிர்வாகம்

இராமநாதபுரம் மாவட்டத்தில், இராமநாதபுரம் மற்றும் பரமக்குடி ஆகிய 2 வருவாய் கோட்டங்கள் உள்ளது. இராமநாதபுரம் வருவாய்க் கோட்டத்தில் 5 வருவாய் வட்டங்களும், பரமக்குடி வருவாய்க் கோட்டத்தில் 4 வட்டங்களும் உள்ளன. இந்த 9 வருவாய் வட்டங்களில் 38 உள்வட்டங்களும், 400 வருவாய் கிராமங்களும் உள்ளது.
# இராமநாதபுரம் மாவட்டம்

## மாவட்ட வருவாய் நிர்வாகம்

### இராமநாதபுரம் கோட்டத்தின் வருவாய் வட்டங்கள்

- இராமநாதபுரம் வட்டம்
- இராமேஸ்வரம் வட்டம்
- திருவாடானை வட்டம்
- இராஜசிங்கமங்கலம் வட்டம்
- கீழக்கரை வட்டம்
# இராமநாதபுரம் மாவட்டம்

## மாவட்ட வருவாய் நிர்வாகம்

### பரமக்குடி கோட்டத்தின் வருவாய் வட்டங்கள்

- பரமக்குடி வட்டம்
- கடலாடி வட்டம்
- கமுதி வட்டம்
- முதுகுளத்தூர் வட்டம்
# இராமநாதபுரம் மாவட்டம்

## உள்ளாட்சி நிர்வாகம்

இராமநாதபுரம் மாவட்டம் 4 நகராட்சிகளும், 7 பேரூராட்சிகளும் கொண்டது.
# இராமநாதபுரம் மாவட்டம்

## உள்ளாட்சி நிர்வாகம்

### நகராட்சிகள்

- இராமநாதபுரம்
- பரமக்குடி
- இராமேஸ்வரம்
- கீழக்கரை
# இராமநாதபுரம் மாவட்டம்

## உள்ளாட்சி நிர்வாகம்

### பேரூராட்சிகள்

- கமுதி
- அபிராமம்
- தொண்டி
- இராஜசிங்கமங்கலம்
- மண்டபம்
- சாயல்குடி
- முதுகுளத்தூர்
# இராமநாதபுரம் மாவட்டம்

## ஊரக வளர்ச்சி நிர்வாகம்

இம்மாவட்டம் ஒரு மாவட்ட ஊரக வளர்ச்சி முகமையும், 11 ஊராட்சி ஒன்றியங்களும், 429 கிராம ஊராட்சிகளும் கொண்டது.
# இராமநாதபுரம் மாவட்டம்

## ஊரக வளர்ச்சி நிர்வாகம்

### ஊராட்சி ஒன்றியங்கள்

இராமநாதபுரம் மாவட்டத்தின் 11 ஊராட்சி ஒன்றியங்கள்.
1. இராமநாதபுரம் ஊராட்சி ஒன்றியம்
1. பரமக்குடி ஊராட்சி ஒன்றியம்
1. இராஜசிங்கமங்கலம் ஊராட்சி ஒன்றியம்
1. கடலாடி ஊராட்சி ஒன்றியம்
1. கமுதி ஊராட்சி ஒன்றியம்
1. முதுகுளத்தூர் ஊராட்சி ஒன்றியம்
1. திருவாடானை ஊராட்சி ஒன்றியம்
1. போகலூர் ஊராட்சி ஒன்றியம்
1. மண்டபம் ஊராட்சி ஒன்றியம்
1. நயினார்கோவில் ஊராட்சி ஒன்றியம்
1. திருப்புல்லாணி ஊராட்சி ஒன்றியம்
# இராமநாதபுரம் மாவட்டம்

## மக்கள்தொகை பரம்பல்

4068.31 ச.கி.மீ பரப்பளவு கொண்ட இராமநாதபுரம் மாவட்டத்தின் 2011 ஆம் ஆண்டின் மக்கள்தொகை கணக்கெடுப்பின் படி, மொத்த மக்கள்தொகை 13,53,445 ஆகும். அதில் ஆண்கள் 682,658 ஆகவும்; பெண்கள் 670,787 ஆகவும் உள்ளனர். கடந்த பத்தாண்டுகளில் மக்கள்தொகை வளர்ச்சி 13.96% ஆக உயர்ந்துள்ளது. பாலின விகிதம் ஆயிரம் ஆண்களுக்கு, 983 பெண்கள் வீதம் உள்ளனர். மக்கள்தொகை அடர்த்தி ஒரு சதுர கிலோ மீட்டரில் 330 நபர்கள் வீதம் உள்ளனர். மாவட்ட சராசரி எழுத்தறிவு 80.72% ஆகவுள்ளது. ஆறு வயதிற்குட்பட்ட குழந்தைகள் 140,644 ஆகவுள்ளனர்.  
இம்மாவட்ட மக்கள்தொகையில் இந்துக்கள் 77.39% ஆகவும், கிறித்தவர்கள் 6.73% ஆகவும், இசுலாமியர்கள் 15.37 % ஆகவும், மற்றவர்கள் 0.50% ஆகவும் உள்ளனர்.
# இராமநாதபுரம் மாவட்டம்

## அரசியல்

### சட்டமன்றம்

இம்மாவட்டம் பரமக்குடி, திருவாடனை, இராமநாதபுரம் மற்றும் முதுகுளத்தூர் என 4 சட்டமன்றத் தொகுதிகளை கொண்டுள்ளது.  
| 1 | பரமக்குடி | செ. முருகேசன் | திமுக |  |
| --- | --- | --- | --- | --- |
| 2 | திருவாடனை | ஆர். எம். கருமாணிக்கம் | இதேகா |  |
| 3 | இராமநாதபுரம் | காதர் பாட்ஷா (எ) முத்துராமலிங்கம் | திமுக |  |
| 4 | முதுகுளத்தூர் | இராஜ கண்ணப்பன் | திமுக | } |
# இராமநாதபுரம் மாவட்டம்

## அரசியல்

### மக்களவை

இம்மாவட்டம் ஒரு மக்களவைத் தொகுதியை கொண்டுள்ளது.  
| 1 | இராமநாதபுரம் | நவாஸ் கனி | இஒமுலீ | } |
| --- | --- | --- | --- | --- |
# இராமநாதபுரம் மாவட்டம்

## தீவுகள்

மாநிலத்திலேயே அதிக அளவில் தீவுகள் இராமநாதபுரம் மாவட்டத்தில் அமைந்துள்ளன. அவற்றில் சில:
- பாம்பன் தீவு
- அப்பாத் தீவு
- குருசடை தீவு
- முயல் தீவு
- முளித் தீவு
- தலையாரித் தீவு
- புள்ளிவாசல் தீவு
- நல்ல தண்ணி தீவு
- உப்புத்தண்ணித் தீவு
# இராமநாதபுரம் மாவட்டம்

## ஆன்மிக மற்றும் சுற்றுலாத் தலங்கள்

### ஆன்மிகத் தலங்கள்

- இராமேஸ்வரம் இராமநாதசுவாமி கோயில்
- உத்தரகோசமங்கை மங்களநாதசுவாமிஆலயம்
- பனஞ்சாயல் சிலைகட்டியம்மன் திருக்கோவில்
- பரமக்குடி ஸ்ரீ சுந்தரராஜ பெருமாள் கோவில்
- பரமக்குடி முத்தாலம்மன் கோயில்
- பரமக்குடி மீனாட்சி அம்மன் கோவில்
- வரதரராஜ பெருமாள் கோவில் (எமனேஸ்வரம்,பரமக்குடி)
- எமனேஸ்வரமுடையார் கோவில் (எமனேஸ்வரம், பரமக்குடி)
- திருப்புல்லாணி ஆதிஜெகன்னாத பெருமாள் கோயில்
- திருவெற்றியூர் பாகம்பிரியாள் உடனுறை வன்மீகநாதர் கோயில்
- திருவாடானை ஆதிரத்தினேசுவரர் கோயில்
- நயினார்கோவில் நாகநாதசுவாமி ஆலயம்
- ஓரியூர் அருளானந்தர் தேவாலயம்
- ஏர்வாடி தர்ஹா
- தேவிபட்டினம் நவபாஷனம்
- உப்பூர் வெயிலுகுகந்த விநாயகர் திருக்கோவில்
- பெருவயல் ரணபலி முருகன் கோயில்
- இராமநாதபுரம் வழிவிடுமுருகன் கோயில் மற்றும் குமரைய்யாகோவில்
- குண்டுக்கரை முருகன் கோயில்
- இராமநாதபுரம் கூரிச்சாத்தா அய்யனார் திருக்கோவில்
- கீழக்கரை மீனாட்சி அம்மன்கோயில்
- ரெகுநாதபுரம் வல்லபை ஐயப்பன் கோவில்
# இராமநாதபுரம் மாவட்டம்

## ஆன்மிக மற்றும் சுற்றுலாத் தலங்கள்

### சுற்றுலாத் தலங்கள்

- தனுஷ்கோடி
- ஆதாம் பாலம்
- மன்னார் வளைகுடா தேசிய கடல்சார் உயிரியல் பூங்கா
- இராமநாதபுரம் அரண்மனை
- காரங்காடு சூழல் சுற்றுலா மையம்
- குருசடை தீவு
- பாம்பன் குந்துக்கால் மண்டபம்
- வாலிநோக்கம் கடற்கரை
- அரியமான் கடற்கரை
- கமுதி கோட்டைமேடு
# குயிண்ஸ் பார்க் அரங்கம், கிரெனடா

**குயிண்ஸ் பார்க்** என்பது கிரெனடாவில் அமைந்துள்ள துடுப்பாட்ட மைதானமாகும். இம்மைதானம் 2007 உலகக்கோப்பை துடுப்பாட்ட போட்டிகளின் போது இரண்டாம் சுற்றுப்போட்டிகளான "சுப்பர் 8" போட்டிகள் 6 இம்மைதானதில் நடைபெறும். 2000 இல் மறுசீரமைக்கப்பட்டாலும் 2004 இல் கரிபியத்தீவுகளைத் தாக்கிய ஐவன் சுராவளியால் சேதமடைந்தது. 20,000 பார்வையாளர்கள் போட்டிகளைக் கண்டுகளிப்பதற்கான வசதிகள் இங்கு காணப்படுகின்றன.
# சேலம் மாவட்டம்

**சேலம் மாவட்டத்தில் உள்ள
மேட்டூர் அணை**  
| - | சேலம் மாவட்டம்: அமைந்துள்ள இடம் |  |
| --- | --- | --- |
| **நாடு** |  |  |
| **மாநிலம்** | தமிழ்நாடு |  |
| **தலைநகரம்** | சேலம் |  |
| **பகுதி** | மழவர் நாடு |  |
| **ஆட்சியர்** | இரா. பிருந்தா தேவி
இ.ஆ.ப. |  |
| '''காவல்துறைக்
கண்காணிப்பாளர்''' | திரு. ஏ.கே. அருண்
கபிலன்,
இ.கா.ப. |  |
| **மாநகராட்சி** | 1 |  |
| **நகராட்சிகள்** | 6 |  |
| **வருவாய் கோட்டங்கள்** | 4 |  |
| **வட்டங்கள்** | 14 |  |
| **பேரூராட்சிகள்** | 32 |  |
| **ஊராட்சி ஒன்றியங்கள்** | 20 |  |
| **ஊராட்சிகள்** | 385 |  |
| **வருவாய் கிராமங்கள்** | 640 |  |
| **சட்டமன்றத் தொகுதிகள்** | 11 |  |
| **மக்களவைத் தொகுதிகள்** | 1 |  |
| **பரப்பளவு** | 5237 ச.கி.மீ. |  |
| **மக்கள் தொகை** | 34,82,056 (2011) |  |
| '''அலுவல்
மொழி(கள்)''' | தமிழ் |  |
| **நேர வலயம்** | இ.சீ.நே.
(ஒசநே+5:30) |  |
| **அஞ்சல் குறியீடு** | 636 xxx |  |
| **தொலைபேசிக் குறியீடு** | 0427 |  |
| **வாகனப் பதிவு** | TN-27, TN-30, TN-52, TN-54, TN-77, TN-90, TN-93 |  |
| **பாலின விகிதம்** | 954 ♂/♀ |  |
| **கல்வியறிவு** | 72.86% |  |
| **இணையதளம்** | salem | } |
**சேலம் மாவட்டம்** (*Salem district*) இந்திய மாநிலமான, தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் சேலம் ஆகும். இந்த மாவட்டம் 5237 ச.கி.மீ. பரப்பளவைக் கொண்டுள்ளது.  
இம்மாவட்டத்தில் இருந்து பிரிந்ததே நாமக்கல், தருமபுரி, கிருஷ்ணகிரி மாவட்டங்கள் ஆகும். இவை பிரிப்பதற்கு முன் சேலம் மாவட்டமே, தமிழ்நாட்டின் பெரிய மாவட்டமாக இருந்தது. சேலம் குறைந்தது இரண்டாயிரம் ஆண்டுகளுக்கு முந்தையது என்பது ரோமானிய பேரரசர் டைபீரியஸ் கிளாடியஸ் நீரோ (பொ.ஊ. 37-68) என்பவரின் வெள்ளி நாணயங்கள், 1987-இல் சேலம் மாவட்டத்தில் உள்ள கோனேரிப்பட்டி என்னும் இடத்தில் கண்டுபிடிக்கப்பட்டதிலிருந்து தெளிவாகிறது. இப்போது பல பாலங்களை அமைப்பதன் மூலம் சேலம் நிறைய முன்னேற்றம் செய்யப்பட்டு வருகிறது. சேலம் மாவட்டம், மாம்பழங்களை பயிரிடுவதில் மிகவும் பிரபலமானது.  
அதேபோல் கைத்தறி நெசவுத்தொழில் அதிக அளவில் நடைபெறுகிறது.